**Ministru kabineta noteikumu projekta „Noteikumi par kritērijiem un kārtību valsts budžeta dotācijas piešķiršanai pašvaldībām Eiropas Savienības struktūrfondu un Kohēzijas fonda 2014.–2020.gada plānošanas perioda** **līdzfinansēto projektu īstenošanai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Reģionālās attīstības likuma 14.panta 6.punkts paredz, ka Ministru kabinets (turpmāk – MK) nosaka kritērijus un kārtību valsts budžeta dotācijas piešķiršanai pašvaldībām un plānošanas reģioniem Eiropas Savienības struktūrfondu un Kohēzijas fonda līdzfinansēto projektu īstenošanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2007.-2013.gada plānošanas periodā pašvaldības un plānošanas reģioni var saņemt valsts budžeta dotāciju Eiropas Savienības struktūrfondu un Kohēzijas fonda (turpmāk – Eiropas Savienības fondi) līdzfinansēto projektu īstenošanai saskaņā ar Ministru kabineta 2009.gada 28.jūlija noteikumiem Nr.840 „Noteikumi par kritērijiem un kārtību valsts budžeta dotācijas piešķiršanai pašvaldībām un plānošanas reģioniem Eiropas Savienības struktūrfondu un Kohēzijas fonda līdzfinansēto projektu īstenošanai”.Valsts budžeta dotācijas apmēru nosaka saskaņā ar pašvaldības un plānošanas reģiona teritorijas attīstības indeksu, kas ir noteikts normatīvajā aktā par teritorijas attīstības indeksa aprēķināšanas kārtību un tā vērtībām. 2010.gada 25.maija Ministru kabineta noteikumos Nr.482 „Noteikumi par teritorijas attīstības indeksa aprēķināšanas kārtību un tā vērtībām” iekļautās teritorijas attīstības indeksa vērtības raksturo attīstības līmeni attiecīgā gada ietvaros, par kuru tas ir aprēķināts (gada indekss), proti, tās parāda teritoriju augstāku vai zemāku attīstību no vidējā attīstības līmeņa attiecīgajā gadā valstī.Valsts budžeta dotācija pašvaldībām ir viens no Reģionālās attīstības likumā definētajiem reģionālās politikas instrumentiem. Saskaņā ar Eiropas Savienības fondu vadības informācijas sistēmā pieejamo informāciju laika posmā no 2007.gada līdz 2014.gada 14.oktobrim apstiprinātajos pašvaldību projektos kopumā ir aprēķināta valsts budžeta dotācija 31,45 milj. *euro* apmērā. Dati par pašvaldību projektiem piešķirto (aprēķināto) valsts budžeta dotācijas apjomu reģionālā griezumā liecina, ka vislielāko valsts budžeta dotācijas pašvaldībām apjomu saņēma Latgales reģiona pašvaldības, bet vismazāko – Rīgas reģiona pašvaldības.

|  |  |
| --- | --- |
| **Reģions** | **Izmaksātā valsts budžeta dotācija *euro*** |
| Kurzemes reģions | 8 944 371,13 |
| Vidzemes reģions | 5 365 168,16 |
| Latgales reģions | 10 693 693,72 |
| Zemgales reģions | 3 566 720,74 |
| Rīgas reģions | 2 882 855,33 |
| Latvija kopā | 31 452 809,08 |

Ņemot vērā to, ka tikai viens no četriem teritorijas attīstības indeksa ietvaros esošajiem rādītājiem raksturo pašvaldību finansiālo kapacitāti (iedzīvotāju ienākuma nodoklis uz 1 iedzīvotāju), 2013.gada 16.jūlija Ministru kabineta sēdē tika izskatīts Vides aizsardzības un reģionālās attīstības ministrijas (turpmāk – VARAM) informatīvais ziņojums „Par risinājumiem teritorijas attīstības indeksa pilnveidošanai, kā arī turpmākai pielietošanai Eiropas Savienības fondu 2014.-2020.gadam plānošanas periodā”, ar kuru tika ierosināts, izstrādājot nākamajam plānošanas periodam kritērijus un kārtību valsts budžeta dotācijas piešķiršanai pašvaldībām un plānošanas reģioniem Eiropas Savienības fondu projektu īstenošanai, aizstāt teritorijas attīstības indeksu ar alternatīvu rādītāju.Rādītājs, kas raksturo salīdzinošu pašvaldības finanšu kapacitāti un ko var izmantot valsts budžeta līdzfinansējuma intensitātes noteikšanai, ir pašvaldības budžeta kapacitātes rādītājs, ko veido vērtētie ieņēmumi uz vienu pašvaldības iedzīvotāju pirms pašvaldību finanšu izlīdzināšanas (turpmāk – PFI).Pašvaldības budžeta kapacitātes rādītājs ievērojami precīzāk nekā teritorijas attīstības indekss raksturo pašvaldības finanšu kapacitāti, tas ir objektīvs un tam nepieciešamie dati ir pieejami. Šis rādītājs lietotājiem un tiem, uz ko tas attiecas, ir viegli saprotams un to iespējams pārbaudīt. Iepriekš minēto rādītāju var aprēķināt ne tikai katrai pašvaldībai, bet, balstoties uz summāriem pašvaldību datiem, katram plānošanas reģionam.Valsts reģionālās attīstības aģentūra ir veikusi praktiskus pašvaldības budžeta kapacitātes rādītāja aprēķinus pašvaldību dalījumā par 2014.gadu. Ministru kabineta noteikumu projektā „Noteikumi par kritērijiem un kārtību valsts budžeta dotācijas piešķiršanai pašvaldībām Eiropas Savienības struktūrfondu un Kohēzijas fonda 2014.–2020.gada plānošanas perioda līdzfinansēto projektu īstenošanai” (turpmāk – noteikumu projekts) ir izmantotas aprēķinātās standartizētās rādītāja vērtības un veidoti rādītāja intervāli. Pašvaldības budžeta kapacitātes rādītājs tiks aktualizēts katru gadu un tā standartizētās vērtības tiks publicētas VARAM tīmekļa vietnē līdz kārtējā gada 10.janvārim. Datus par vērtētiem ieņēmumiem pirms PFI VARAM iegūst no Finanšu ministrijas, un pašvaldības budžeta kapacitātes rādītāja aprēķinos tiek ņemti vērā Ministru kabineta 2013.gada 10.decembra noteikumos Nr.1433 „Noteikumi par pašvaldību finanšu izlīdzināšanas fonda ieņēmumiem un to sadales kārtību 2014.gadā”.Noteikumu projekta mērķis ir atvieglot un sekmēt pašvaldību iespējas Eiropas Savienības projektu īstenošanā, mazinot šo iespēju atkarību no pašvaldību budžetu kapacitātes, saglabājot valsts līdzfinansējuma intensitātes diferencēšanu tā, lai pašvaldības ar zemāku finanšu kapacitāti saņem lielāku valsts budžeta dotācijas īpatsvaru nacionālā finansējuma daļā.Noteikumu projekts nosaka kritērijus valsts budžeta dotācijas piešķiršanai pašvaldībām Eiropas Savienības fondu 2014.–2020.gada plānošanas perioda līdzfinansēto projektu īstenošanai. Valsts budžeta dotāciju aprēķina no normatīvajos aktos par Eiropas Savienības fonda specifiskā atbalsta mērķa īstenošanu noteiktās nacionālā publiskā finansējuma attiecināmo izmaksu daļas, ko iegulda pašvaldība un kas netiek segta no projekta pašfinansēšanas rezultātā iegūtajiem līdzekļiem. Noteikumu projektā valsts budžeta dotācijas pašvaldībai un pašvaldības līdzfinansējuma (attiecināmo izmaksu) apmēra aprēķinam tiek piedāvāta formula, par pamatu ņemot 2014.gada 1.jūlija Ministru kabineta noteikumu Nr.367 „Reģionālās attīstības uzraudzības un novērtēšanas kārtība” 1.pielikuma 2.4.apakšpunktā noteikto rādītāju statistiskās standartizācijas aprēķinu.Vienlaikus norādām, ka situācijā, kad projekta iesniegumā ir komercdarbības atbalsta pazīmes, minētā formula paliek nemainīga, jo normatīvajos aktos par Eiropas Savienības fonda specifiskā atbalsta mērķa īstenošanu (turpmāk – SAM) noteiktais nacionālā publiskā finansējuma attiecināmo izmaksu īpatsvars (procentos), nozīmē, ka Eiropas Savienības fondu SAM var būt noteikts, ka nacionālā publiskā finansējuma attiecināmo izmaksu īpatsvars ir 0 vai vairāk atkarībā no konkrētā regulējuma, līdz ar to tas tiek ņemts vērā, aprēķinot valsts budžeta dotāciju.Valsts budžeta dotāciju apstiprina, izvērtējot Eiropas Savienības fondu vadībā iesaistītajā institūcijā iesniegto Eiropas Savienības fonda projekta iesniegumu, un piešķirtais valsts budžeta dotācijas pašvaldībām atbalsta īpatsvars projekta īstenošanas laikā ir nemainīgs.Valsts budžeta līdzekļu dotāciju pašvaldībai plāno un pieprasa saskaņā ar normatīvo aktu, kas nosaka kārtību, kādā valsts budžetā plāno līdzekļus Eiropas Savienības fondu līdzfinansēto projektu īstenošanai.Finansējums Eiropas Savienības politiku instrumentu un pārējās ārvalstu palīdzības līdzfinansēto projektu un pasākumu īstenošanai ir ieplānots Finanšu ministrijas budžeta programmā 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, no kuras ministrijas noteiktā kārtībā, kad projekts ir apstiprināts, var pieprasīt līdzekļu pārdali.Noteikumu projekts neparedz kritērijus un kārtību valsts budžeta dotācijas piešķiršanai plānošanas reģioniem, jo plānošanas reģionu darbība jau šobrīd tiek finansēta no valsts pamatbudžeta.  |
| 3. | Projekta izstrādē iesaistītās institūcijas | Finanšu ministrija, Pārresoru koordinācijas centrs, Tieslietu ministrija, Latvijas Lielo pilsētu asociācija, Latvijas Pašvaldību savienība, Valsts reģionālās attīstības aģentūra. |
| 4. | Cita informācija | **Valsts budžeta dotācijas** *(turpmāk – VBD)* **pašvaldībai aprēķināšanas formulas izmantošanas piemērs**:*Projektā ERAF finansējums ir 85 procenti no projekta kopējām attiecināmajām izmaksām un pašvaldības finansējums ir 15 procenti no projekta kopējām attiecināmajām izmaksām. VBD īpatsvars pašvaldībai ir 25 procenti no projekta iesniedzēja finansējuma attiecināmo izmaksu daļas, kas nav mazāka par 15 procentiem, un projekta kopējās attiecināmās izmaksas ir 1 000 000 euro.**VBD = 1 000 000 x 0,15 x 25% = 150 000 x 0,25 = 37 500 euro*Ja projektā paredzēts sadarbības partneris, kas ir pašvaldība, katram sadarbības partnerim valsts budžeta dotācijas apmēru aprēķina proporcionāli sadarbības partnera attiecināmo izmaksu daļai. Valsts budžeta dotācija tiek aprēķināta katram projektā iesaistītajam partnerim atsevišķi, ņemot vērā katra sadarbības partnera pašvaldības budžeta kapacitātes rādītāja intervālu un atbilstošo valsts budžeta dotācijas īpatsvaru, procentos.**VBD aprēķināšanas modeļa izvēles aspekti**Diskusijās ar MK noteikumu projekta atzinuma sniedzējiem tika vērtēti divu variantu modeļi, kā aprēķināt pašvaldības budžeta kapacitātes rādītāju standartizēto vērtību, no kuras savukārt ir atkarīgs VBD īpatsvars projekta nacionālajā līdzfinansējumā:1. modelis, kurā ņemti vērā pašvaldības budžeta vērtētie ieņēmumi uz vienu iedzīvotāju, kā arī pašvaldības iedzīvotāju demogrāfiskais sastāvs;
2. modelis, kurā ņemti vērā tikai pašvaldības budžeta vērtētie ieņēmumi uz vienu iedzīvotāju.

Modeļu atšķirības ir iedzīvotāju demogrāfiskā sastāva aspektā. 1.modelī ir pilnībā ņemts vērā Pašvaldību finanšu izlīdzināšanas (turpmāk – PFI) fonda finansējuma modelis, kurš paredz to, ka pašvaldību budžeta kapacitāti ietekmē ne tikai pašvaldību ieņēmumi uz vienu iedzīvotāju, bet arī iedzīvotāju vecuma struktūra (potenciālie izdevumi), proti – bērni un vecāka gadagājuma cilvēki pašvaldībai izmaksā dārgāk, nekā iedzīvotāji darbspējas vecumā. Tātad pašvaldībai ar relatīvi augstiem budžeta ieņēmumiem uz vienu iedzīvotāju budžeta atlikums investīciju projektu īstenošanai var būtiski samazināties, ja pašvaldībā dzīvo salīdzinoši daudz cilvēku, kuri nav darbspējas vecumā.2.modelī galvenais kritērijs ir pašvaldības spēja pašai nopelnīt, neņemot vērā pašvaldības izdevumus, kas saistīti ar tās īpatnējo iedzīvotāju vecuma struktūru (neņemot vērā PFI). Diskusiju rezultātā tika izvēlēts 2.modelis, jo tajā pašvaldību budžeta kapacitātes rādītāju standartizētās vērtības ir vairāk atšķirīgas un vairāk noturīgas pret ārējām izmaiņām ilgtermiņā.**Informācija par pašvaldību budžeta kapacitātes rādītāju intervāliem**Pašvaldību budžeta kapacitātes rādītāju intervāli, kas nosaka VBD īpatsvaru projekta nacionālajā līdzfinansējumā, veidojas no Valsts reģionālās attīstības aģentūras veiktajos aprēķinos noteiktās pašvaldību budžeta kapacitātes rādītāja standartizētās vērtības katrai pašvaldībai, novērtējot katras pašvaldības budžeta kapacitātes standartizēto vērtību posms PFI instrumenta piemērošanas un sadalot pašvaldības piecās grupās (intervālos) pēc būtības. **Sadalījums intervālu grupās ir šāds:**

|  |  |  |  |  |
| --- | --- | --- | --- | --- |
| Nr. p.k. | Grupa | Vērtēto ieņēmumustandartizēta vērtība (intervāls) | Valsts budžetadotācija(%) | Pašvaldību skaits grupā 2016. gadā |
| 1. | V | < (-1,0) | 30 | 43 |
| 2. | IV | ≥ (-1,0) – 0,0 < | 25 | 57 |
| 3. | III | ≥ 0,0 – 1,0 < | 20 | 9 |
| 4. | II | ≥ 1,0 – 2,0 < | 15 | 8 |
| 5. | I | ≥ 2,0 | 10 | 2 |

Viens no reģionālās politikas mērķiem ir radīt līdzvērtīgus dzīves un darba apstākļus visiem iedzīvotājiem neatkarīgi no dzīves vietas, līdz ar to ar valsts budžeta dotācijas instrumentu vairāk tiks atbalstītas tās pašvaldības, kurām ir mazāki vērtētie ieņēmumi uz vienu iedzīvotāju, kas liecina par zemāku spēja pašām nopelnīt. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2014. gads** | Turpmākie trīs gadi (tūkst.*euro*) |
| **2015.g.** | **2016.g.** | **2017.g.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | Projekts šo jomu neskar |
| 2. Budžeta izdevumi: | Projekts šo jomu neskar |
| 3. Finansiālā ietekme: | Projekts šo jomu neskar |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | Projekts šo jomu neskar |
| 5. Precizēta finansiālā ietekme: | Projekts šo jomu neskar |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar |
| 7. Cita informācija | Ņemot vērā to, ka noteikumu projekts nosaka tikai kritērijus valsts budžeta dotācijas piešķiršanai pašvaldībām Eiropas Savienības fondu 2014.–2020.gada plānošanas perioda līdzfinansēto projekta īstenošanai, noteikumu projekts tieši neietekmē valsts un pašvaldību budžetu. Ietekme uz budžetu radīs tie Ministru kabineta noteikumi, kas paredzēs kārtību, kādā piešķir un administrē Eiropas Savienības un valsts budžeta finansējumu specifiskajos atbalsta mērķos, jo ar šiem noteikumiem tiks apstiprināts arī finansējums, no kura būs atkarīgs valsts budžeta dotācijas apmērs.Prognoze ar pieņēmumiem par VBD apmēru 2014-.2020.gada plānošanas periodā:1. Prognozējamais VBD apmērs 2014-.2020.gada plānošanas periodā – 29,6 milj. *euro* (skat. anotācijas pielikumu – *MS excel* datne „*VARAMAnot\_VBD\_19122014\_p*”);
2. VBD tiks izmaksāta no 2016.gada līdz 2022.gadam (7 gadus);
3. Pieņemts, ka VBD tiks izmaksāta aptuveni vienādi katru gadu – 29,6 milj. *euro*: 7 gadi = 4,23 milj. *euro*/gadā.

Kopumā ietekme valsts budžetu plānotā tā, lai 2014.-2020.gada plānošanas periodā tā nebūtu lielāka par 2007.-2013.gada plānošanas perioda ietekmi – ja laika posmā no 2007.gada līdz 2014.gada 14.oktobrim apstiprinātajos pašvaldību projektos kopumā ir aprēķināta valsts budžeta dotācija 31,45 milj. *euro* apmērā, tad 2014.-2020.gada plānošanas periodā tā tiek prognozēta aptuveni 29,6 milj. *euro* apmērā. Anotācijas pielikumā esošajā aprēķinu modelī ir iekļauts indikatīvais prognozējamais Eiropas Savienības fondu finansējums sadalījumā pa pašvaldībām 685 milj. *euro* apmērā, kurā ņemti vērā jau šobrīd zināmie finansējuma sadalījuma nosacījumi. Finansējums, kas plānots atsevišķām pašvaldību grupām, sadalīts proporcionāli to skaitam. Finansējuma sadalījums pa pašvaldībām var mainīties, ņemot vērā plānotos MK noteikumus, kas paredzēs kārtību, kādā piešķir un administrē Eiropas Savienības un valsts budžeta finansējumu darbības programmas „Izaugsme un nodarbinātība” specifiskajos atbalsta mērķos Nr. 3.3.1., 4.2.2., 4.4.1., 5.1.1., 5.5.1., 5.6.2., 6.1.4., 8.1.2., 8.1.3., 8.3.2., 8.3.5., 8.5.1., 8.5.2., 8.5.3, 9.2.4., 9.2.5., 9.3.1.Kā jau I. nodaļas 4.punktā tika minēts, no valsts budžeta viedokļa papildu izdevumu risks ir minimāls, jo modelis ir slēgta sistēma – palielinoties VBD līdzfinansējumam vienai pašvaldībai, tas samazināsies citai pašvaldībai, līdz ar to kopējā valsts budžeta izmaksas prognoze mainīsies minimāli (skat. anotācijas pielikumu – *MS excel* datne „*VARAMAnot\_VBD\_19122014\_p*”). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Finanšu ministrija, Pārresoru koordinācijas centrs, Latvijas Pašvaldību savienība, Latvijas Lielo pilsētu asociācija, Valsts reģionālās attīstības aģentūra. |
| 2. | Projekta izpildes ietekme uz pārvaldes funkcijām | Projekts šo jomu neskar.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 4. | Cita informācija | Nav |

*Anotācijas II - VI sadaļa – projekts šīs jomas neskar.*

Iesniedzējs:

Vides aizsardzības un reģionālās attīstības ministrs K.Gerhards

Vīza:

valsts sekretārs G.Puķītis

19.12.2014. 9:00

2016

L.Lāma

66016753, Linda.Lama@varam.gov.lv

R.Timermanis

66016709, Ritvars.Timermanis@varam.gov.lv